
Ievads

Līvānu novada pašvaldības integrētās attīstības programma 2019.-2025. gadam (turpmāk Attīstības programma) ir Līvānu novada domes apstiprināts dokuments, kurā ir noteikts Līvānu novada vidējā termiņa sasniedzamais mērķis un vidēja termiņa prioritātes 7 gadu periodā. Līvānu novada attīstības programmā ir noteiktas 2 attīstības prioritātes:
· dzīves un darba prasmes, pašiniciatīva un uzņēmība;
· uzņēmējdarbība, darbs un ģimenes labsajūta.
Tās ir paredzēts sasniegt, īstenojot 29 uzdevumus, kas atbilstoši prioritātēm sagrupēti 6 rīcību virzienos. 
Lai būtu iespējams sekot līdzi, vai izstrādātās attīstības programmas ieviešanas process atbilst plānotajam, Līvānu novada pašvaldība ir izstrādājusi attīstības programmas īstenošanas uzraudzības kārtību, lai:
· sekmētu domes struktūrvienību, daļu, kā arī uzņēmēju un sabiedrības koordinētu darbību novada attīstības jautājumos;
· nodrošinātu novada attīstības novērtēšanas iespējas, identificējot pārmaiņas novada situācijā kopumā un pa jomām;
· identificētu, vai attīstības programmas rādītāju sasniegšana norit kā plānots;
· identificētu jaunas problēmas un iespējas, kas saistītas ar novada attīstību un kurām nepieciešams veltīt tālāku izpēti un attiecīgu lēmumu pieņemšanu to risināšanai;
· nodrošinātu sabiedrību, politiķus un citas ieinteresētās puses ar informāciju par Līvānu novada attīstības programmas īstenošanas sasniegumiem;
· pamatot attīstības programmas aktualizācijas nepieciešamību;
· nodrošinātu novada attīstības novērtēšanas iespējas. 
Attīstības programmas īstenošanas uzraudzības un novērtēšanas kārtību nosaka Ministru kabineta noteikumi Nr.628 “Noteikumi par pašvaldību teritorijas attīstības plānošanas dokumentiem”, tajā ietver informāciju par veiktajām aktivitātēm, rezultatīvo rādītāju izmaiņas, secinājumus un ieteikumus turpmākajai rīcībai, kā arī informāciju par atbilstību ilgtspējīgas attīstības stratēģijā izvirzītajiem stratēģiskajiem mērķiem”.
Par ikgadējo īstenošanas uzraudzības ziņojumu un 3 gadu periodu īstenošanas uzraudzības pārskata ziņojumu sagatavošanu atbildīga ir Līvānu novada Centrālās pārvaldes Plānošanas un attīstības nodaļa sadarbībā ar Līvānu novada pašvaldības iestādēm un kapitālsabiedrībām. 
Šis ir pārskats par 2025.gadu. Ikgadējā ieviešanas uzraudzības ziņojuma par 2025.gadu izstrāde ir veikta balstoties uz statistikas datu analīzi un visu Līvānu novada pašvaldības iestāžu un struktūrvienību sniegto informāciju. 
Ikgadējā ieviešanas uzraudzības ziņojumā ir analizētas Līvānu novada vispārīgās attīstības tendences, veikta attīstības prioritāšu sasniegšanas rezultatīvo rādītāju un teritorijas attīstības (makroietekmes) rādītāju, kā arī katra Rīcību plāna, t.sk. Investīciju plāna pasākuma ieviešanas rezultātu apkopošana un analīze, veikts kopējais pasākumu plāna izpildes un realizēto projektu apkopojums, bet noslēgumā sniegti būtiskākie secinājumi un priekšlikumi. 
Pārskats sastāv no ievada, 2 nodaļām, secinājumiem, priekšlikumiem, kā arī pielikumu:
· pirmajā daļā ir sniegts Līvānu novada vispārīgs attīstības raksturojums;
· otrajā daļā ir sniegta informācija par Rīcību plāna, tai skaitā Investīciju plāna pasākumu ieviešanas rezultātiem;
· pārskata ziņojuma noslēdzošajā daļā ir apkopoti secinājumi un  sniegti priekšlikumi turpmākai darbībai;
· pielikumā apkopota informācija par attīstības rezultatīvajiem rādītājiem.
Izstrādātajam dokumentam ir informatīvs un analītisks raksturs, lai informētu sabiedrību par sasniegtajiem rezultātiem un īstenotajiem pasākumiem, identificētu nepieciešamās darbības un precizējumus attīstības programmas Rīcību plānā, t.sk. Investīciju plānā. 
Uzraudzības ziņojumu izstrādāja Līvānu novada Centrālās pārvaldes Plānošanas un attīstības nodaļa sadarbībā ar pašvaldības iestādēm un struktūrvienībām.


1. [bookmark: _Toc150768049]Līvānu novada vispārīgs attīstības raksturojums

Līvānu novada attīstības tendences raksturo vairāki rādītāji. Kā viens no būtiskākajiem rādītājiem bija teritorijas attīstības līmeņa indekss, kas raksturoja attīstības līmeni attiecīgajā periodā, parādot teritoriju augstāku vai zemāku attīstību salīdzinājumā ar vidējo attīstības līmeni valstī. Teritorijas attīstības indekss bija vispārināts rādītājs, ko aprēķināja atsevišķi plānošanas reģioniem, republikas pilsētām un novadiem.
	No 2021.gada Valsts reģionālās attīstības aģentūra vairs neveic teritorijas attīstības līmeņa indeksu aprēķināšanu, kas ir saistīts ar pašvaldību administratīvi teritoriālu reformas procesu.
Pēc pašreizējā administratīvā iedalījuma Latgales reģionā ietilpst 7 novadi: 
Tabula Nr.1. 
Pēc pašreizējā administratīvā iedalījuma Latgales reģionā ietilpst 7 novadi
	Nr.p.k
	Administratīvās teritorijas pēc 2021.gada 1.jūlija
	Apvienotās administratīvās teritorijas

	1.
	
Balvu novads
	Baltinavas novads, Balvu novads, Rugāju novads, Viļakas novads

	2.
	Augšdaugavas novads
	Daugavpils novads,  Ilūkstes novads

	3.
	Krāslavas novads
	Dagdas novads, Krāslavas novads

	4.
	Līvānu novads
	Līvānu novads

	5.
	
Ludzas novads
	Ciblas novads, Kārsavas novads, Ludzas novads, Zilupes novads

	6.
	
Preiļu novads
	Aglonas novads, Preiļu novads, Riebiņu novads, Vārkavas novads 

	7.
	Rēzeknes novads
	Rēzeknes novads, Viļānu novads



Latgales reģionā noteiktas divas valstspilsētas: Rēzekne un Daugavpils. 
Kopējā Latgales reģiona platība sastāda  14547 kvadrātkilometri, kas ir 22,52% no visas Latvijas teritorijas.
	2026.gada sākumā Līvānu novadā iedzīvotāju skaits bija 10517, kas ir par 221 iedzīvotāju mazāk nekā 2025.gada sākumā. No tiem līdz darbaspējas vecumam 13%  no iedzīvotāju skaita (690 vīrieši un 650 sievietes), darbaspējas vecumā 62% no iedzīvotāju skaita (3351 vīrieši un 3162 sievietes) un pēc darbaspējas vecuma 25% no iedzīvotāju skaita (948 vīrieši un 1716 sievietes).  Pēc dzimuma novadā nedaudz vairāk ir sieviešu, jeb 52,6% no iedzīvotāju skaita (4989 vīrieši un 5528 sievietes). 
	Iedzīvotāju skaita izmaiņu tendences Latgales reģiona novados un pilsētās, kā arī Līvānu novadā ir atspoguļotas tabulā Nr.2. un grafikā Nr.1., Nr.2., Nr.3., Nr.4. 


Tabula Nr.2. 
Iedzīvotāju skaita izmaiņas Latgales reģiona novados un pilsētās 
	Latgales plānošanas reģions
	01.01.2026

	Līvānu novads
	10517

	Preiļu novads
	15918

	Balvu novads
	17951

	Krāslavas novads
	20556

	Ludzas novads
	20761

	Augšdaugavas novads
	25085

	Rēzeknes novads
	28542


Avots: Pilsonības un migrācijas lietu pārvalde (PMLP)

Grafiks Nr.1

Avots: Pilsonības un migrācijas lietu pārvalde (PMLP)



Grafiks Nr.2

Avots: Pilsonības un migrācijas lietu pārvalde (PMLP) 
Grafiks Nr. 3

Avots: Līvānu novada domes Dzimtsarakstu nodaļa
Demogrāfiskās slodzes koeficients ir ekonomiski atkarīgo iedzīvotāju skaita attiecība pret darbaspējīgo iedzīvotāju skaitu. Šos skaitļus nosaka nevis pēc reāliem nodarbinātības datiem, bet no iedzīvotāju vecuma struktūras konkrētajā teritorijā. Cilvēkus, kuri ir jaunāki par 15 gadiem un tos, kuri sasnieguši 65 gadu slieksni, uzskata par ekonomiski atkarīgajiem. Savukārt par darbaspējīgajiem uzskata cilvēkus vecuma intervālā no 15 līdz 64 gadiem.  Šī proporcija ir svarīga tādēļ, ka tai pieaugot, pieaug sociālo izmaksu slogs bērnu audzināšanai un veco ļaužu pensijām, tas savukārt iespaido darbaspēka izmaksas. Latgales reģionā demogrāfiskās slodzes līmenis  ikgadu pieaug un Līvānu novads nav izņēmums, 2025.gadā rādītājs sasniedza 634.
Grafiks Nr. 4

Avots: Centrālā statistikas pārvalde

Grafiks Nr. 5

Avots: Centrālā statistikas pārvalde
Atbilstoši Centrālās statistikas pārvaldes datiem  2025.gadā Līvānu novadā 28% no iedzīvotājiem ir 25-49 gadu vecuma grupas pārstāvji, no tiem 1289 sievietes un 1521 vīrietis; 21% no kopējā iedzīvotāju skaita ir 62-74 gadu vecuma grupas pārstāvji, no tiem 1202 sievietes un 846 vīrieši,  un 17 % no kopējā iedzīvotāju skaita ir 50-61 gadu vecuma grupas pārstāvji, no tiem 860 sievietes un 822 vīrieši.  


Grafiks Nr. 6


Avots: Centrālā statistikas pārvalde 
Nozīmīgs attīstības rādītājs ir bezdarba līmenis un tā dinamika. 2025.gada decembrī bezdarba līmenis Latgalē kritās līdz 7,0%, uz to brīdi  tika reģistrēti 10213 bezdarbnieki. Savukārt Līvānu novadā bezdarba līmenis bija 5,1%, jeb  reģistrēti 309 bezdarbnieki – 172 sievietes un 137 vīrieši. Tai skaitā ilgstošie bezdarbnieki 107, invalīdi bezdarbnieki 84, jaunieši vecumā no 15 līdz 24 gadiem - 21 un pirmspensijas vecuma bezdarbnieki 73.
Tabula Nr. 3.
Nodarbinātības tendences Latgales reģionā uz 2025.gada 31.decembri
	Pilsētas un novadi
	Bezdarba līmenis (%)

	Daugavpils
	6,2

	Rēzekne
	6,1

	Ludzas novads
	12,0

	Rēzeknes novads
	8,9

	Krāslavas novads
	8,5

	Augšdaugavas novads
	6,2

	Balvu novads
	5,5

	Preiļu novads
	5,2

	Līvānu novads
	5,1

	
	

	
	

	Latgales statistiskais reģions kopā
	7,0


Avots: Nodarbinātības valsts aģentūra (NVA)

Līvānu novadā aktīvo uzņēmēju skats 2025.gadā sastādīja 811 juridiskās personas, no tām:
· Sabiedrības ar ierobežotu atbildību – 373;
· Individuālie komersanti – 58;
· Ārvalsts komersanta filiāle – 1;
· Akciju sabiedrība – 1;
· Zemnieku saimniecības  – 309; 
· Kooperatīvās sabiedrības – 11;
· Individuālie uzņēmumi – 58. 

Grafiks Nr. 7

Avots: Lursoft 
Migrācijas saldo jeb bilance ir starpība starp iebraukušo (imigrējošo) un izbraukušo (emigrējošo) iedzīvotāju skaitu kādā noteiktā laika posmā. Līvānu novadā Migrācijas saldo ir negatīvs rādītājs, kas liecina ka izbraukušo iedzīvotāju skaits lielāks par iebraukušo iedzīvotāju skaitu, 2025.gadā Līvānu novada iedzīvotāju ilgtermiņa migrācijas saldo rādītājs ir -11, kas liecina ka izbraukušo iedzīvotāju skaits (36 cilvēki) bija lielāks par iebraukušo iedzīvotāju skaitu (25 cilvēki). Statistikas dati liecina par to, ka izbrauc galvenokārt gados jauni iedzīvotāji, ņemot līdzi arī bērnus.


Grafiks Nr. 8


Avots: Pilsonības un migrācijas lietu pārvalde 

Tabula Nr.4
	Vecuma grupas
	Iebrauca 
	Izbrauca
	Migrācijas saldo

	0-14 gadi
	1
	3
	-2

	15-24 gadi
	1
	6
	-5

	25-34 gadi
	4
	9
	-5

	35-44 gadi
	8
	7
	1

	45-54 gadi
	7
	5
	2

	55 gadi un vairāk
	4
	6
	-2

	KOPĀ
	25
	36
	-11


Iedzīvotāju starptautiskā ilgtermiņa migrācija Līvānu novadā 
[bookmark: _Hlk188967562]Avots: Centrālā statistikas pārvalde

Lai noskaidrotu Līvānu novada iedzīvotāju viedokli par apmierinātību ar pašvaldības darbu, pašvaldība ikgadu rīko iedzīvotāju aptauju, kas pieejama pašvaldības mājaslapā. Aptauja ir anonīma, un rezultāti izmantoti tikai apkopotā veidā. Atbildes sniedza 158  respondenti, no tiem lielākais respondentu skaits, kas ir 72,2%, ir apmierināti ar Līvānu novada domes pakalpojumu klāstu un tā kvalitāti, 25,3 % no  respondentiem atbildēja, ka ir neapmierināti ar Līvānu novada domes pakalpojumu klāstu un dzīvi novadā.


Grafiks Nr. 9

Avots: Līvānu novada iedzīvotāju aptauja par 2025.gadu

Saskaņā ar Līvānu novada Dzimtsarakstu nodaļas apkopotajiem datiem, 2025.gadā Līvānu novadā piedzimuši 65 bērni, un miruši – 162 cilvēki.   Pēdējos gados ir vērojama pozitīva tendence laulību reģistrācijā,  2025.gadā  reģistrēto laulību skaits  bija  52 pāri, kas ir par 4 pāriem vairāk nekā pērn.
Grafiks Nr. 10

Avots: Līvānu novada pašvaldības Dzimtsarakstu nodaļa

Pamatbudžeta ieņēmumus veido nodokļu ieņēmumi: iedzīvotāju ienākuma nodoklis, nekustamā īpašuma nodoklis par zemi, ēkām un mājokļiem, azartspēļu nodoklis un dabas resursu nodoklis, nenodokļu ieņēmumi, maksas pakalpojumi un citi pašu ieņēmumi, valsts un pašvaldību budžetu transferti. Pašvaldības nodokļu ieņēmumi tieši ir atkarīgi no novada uzņēmumu un iedzīvotāju ekonomiskās aktivitātes un situācijas. 2025.gadā Līvānu novada pašvaldības pamatbudžetā saņemti līdzekļi kopsummā 20810479 EUR. Pašvaldības 2025.gada ieņēmumi pret 2024.gada ieņēmumiem sastāda 112.6 % un palielinājums ir 2331703 EUR. Nodokļu ieņēmumi ir palielinājušies par 255184 EUR, tajā skaitā iedzīvotāju ienākuma nodokļa ieņēmumi palielinājušies par 273802 EUR, nekustamā īpašuma nodokļa ieņēmumi samazinājušies par 22128 EUR, azartspēļu nodokļa ieņēmumi palielinājušies par 2107 EUR un dabas resursu nodokļa ieņēmumi palielinājušies par 1403 EUR. Nenodokļu ieņēmumi ir palielinājušies par 135414 EUR, no kuriem 146902 EUR pieaugumu veidoja zemes, meža īpašuma pārdošana, taču citi nenodokļu ieņēmumi samazinājās. Maksas pakalpojumi un citi pašu ieņēmumi palielinājās par 118968 EUR. Maksas pakalpojumu ieņēmumu palielinājumu 2025.gadā galvenokārt veido saņemto ieņēmumu no budžeta iestāžu sniegtajiem maksas pakalpojumiem un citu pašu ieņēmumu palielinājums 110365 EUR apmērā, kā arī pārējo neklasificēto budžeta iestāžu ieņēmumu palielinājums par 8603 EUR. Transfertu ieņēmumi 2025.gadā sastāda 10580272 EUR, kas salīdzinājumā ar 2024.gadu ir palielinājušies par 1822137 EUR. No 2025.gadā saņemtajiem transfertu ieņēmumiem 5527120 EUR ir valsts budžeta transferti noteiktam mērķim, 1706396 EUR ir no valsts budžeta iestādēm saņemtie transferti Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem, 3078255 EUR ir pašvaldības budžetā saņemtā dotācija no pašvaldību finanšu izlīdzināšanas fonda, 266677 EUR ir pašvaldības saņemti transferti no citām pašvaldībām un 1824 EUR ir saņemtie transferti no valsts budžeta daļēji finansētām atvasinātām publiskām personām. Salīdzinot ar 2024.gadu, valsts budžeta transferti noteiktam mērķim ir par 40108 EUR lielāki, dotācija no pašvaldību finanšu izlīdzināšanas fonda ir par 88660 EUR lielāka, ieņēmumi Eiropas Savienības politiku instrumentu un pārējās ārvalstu finanšu palīdzības līdzfinansētiem projektiem ir par 1642288 EUR lielāki, transferti no valsts budžeta daļēji finansētām atvasinātām publiskām personām par 4294 EUR mazāki un saņemtie transferti no citām pašvaldībām par 55375 EUR lielāki.
Grafiks Nr. 11

Avots: Centrālā statistikas pārvalde (CSP) un Valsts kase

2.Attīstības programmas 2019.-2025. īstenošanas rezultāti
Attīstības programma – vidēja termiņa teritorijas attīstības plānošanas dokuments, kurā noteiktas vidēja termiņa prioritātes un pasākumu kopums plānošanas reģiona vai vietējās pašvaldības attīstības stratēģijā izvirzīto ilgtermiņa stratēģisko uzstādījumu īstenošanai (Teritorijas attīstības plānošanas likuma 1. pants). Līvānu novada pašvaldības integrētās attīstības programma 2019. – 2025.gadam ir vidējā termiņa plānošanas dokuments, kas izstrādāts saskaņā ar LR normatīvajiem aktiem. Līvānu novada pašvaldība uzsāka Attīstības programmas izstrādi 2017. gada 28. decembrī (domes sēdes lēmums Nr. 20 – 25 “Par Līvānu novada pašvaldības integrētās attīstības programmas 2019. – 2025.gadam izstrādi”) un noslēdza 2019.gada 28.februārī (domes sēdes lēmums Nr. 2 – 7 “Par Līvānu novada pašvaldības integrētās attīstības programmas 2019. – 2025.gadam Gala redakcijas apstiprināšanu). 
Attīstības programmai ir izstrādāts Rīcību plāns 2019. – 2025.gadam un Investīciju plāns 2023. – 2025.gadam, un šie plāni katru gadu tiek pārskatīti un aktualizēti, iesaistot šajā procesā visas pašvaldības iestādes un kapitālsabiedrības, paredzot konkrētas rīcības un investīciju projektus izvirzīto mērķu sasniegšanā. 2024.gada Līvānu novada attīstības programmas Rīcības plāna un Investīciju plāna aktualizācija apstiprināta ar Līvānu novada domes 2024.gada 21.februāra sēdes lēmumu Nr. 2-6.
 Lai būtu iespējams sekot līdzi, vai izstrādātās Attīstības programmas ieviešanas process atbilst plānotajam, Līvānu novada pašvaldība ir izstrādājusi Līvānu novada attīstības programmas 2019. – 2025.gadam īstenošanas uzraudzības kārtību. Uzraudzības ziņojumi tiek izstrādāti balstoties uz statistikas datu analīzi un Līvānu novada pašvaldības iestāžu un struktūrvienību sniegto informāciju. Ziņojumā jāanalizē Līvānu novada vispārīgās attīstības tendences, prioritāšu sasniegšanas rezultatīvie rādītāji un teritorijas attīstības (makroietekmes) rādītāji, ziņojuma noslēgumā jāsniedz būtiskākie secinājumi un priekšlikumi. Tiek veikta Investīciju plāna ieviešanas rezultātu analīze, izvērtējot katru investīciju plānā paredzēto rīcību un šajā jomā paveikto. Ziņojuma izstrādes ietvaros un arī attīstības darbu plānošanai tiek veikta ikgadējā aptauja “Kā jūs vērtējat Līvānu novada attīstības tendences” un tās rezultātu apkopošana, izvērtēšana. Uzraudzības ziņojuma izstrādi veic Līvānu novada Centrālās pārvaldes Plānošanas un attīstības nodaļa sadarbībā ar pašvaldības iestādēm un struktūrvienībām. 
2024.gada 25.aprīlī Līvānu novada pašvaldība uzsāka Līvānu novada pašvaldības attīstības programmas 2026.–2032.gadam izstrādi (domes sēdes lēmums Nr. 4 – 18 “Par Līvānu novada pašvaldības attīstības programmas 2026.–2032.gadam izstrādes uzsākšanu”). Ar Līvānu novada pašvaldības domes 2025.gada 29.maijā lēmumu Attīstības programma ir apstiprināta (domes sēdes lēmums Nr. 8 – 8 “Par Līvānu novada pašvaldības attīstības programmas 2026.-2032. gadam apstiprināšanu”). Līvānu novada attīstības programma 2026.–2032.gadam ir vidēja termiņa pašvaldības attīstības plānošanas dokuments, kas stājās spēkā ar 2026.gada 01.janvāri.



1.attēls. 
Līvānu novada pašvaldības integrētās attīstības programmas 2019. – 2025. gadam attīstības prioritātes un rīcību virzieni

2025.gadā Līvānu novada pašvaldība turpināja investīciju apguvi ES fondu ietvaros. Uz gada beigām realizācijā atradās 19 projekti, t.sk. pārskata gadā 3 pabeigtie projekti. Projekti tiek realizēti Eiropas Reģionālā attīstības fonda, Atveseļošanas fonda, Valsts zivju fonda, Interreg, LEADER, Valsts budžeta finansēto u.c. programmu ietvaros. Kopējā realizācijā esošo, t.sk. 2025.gadā pabeigto projektu kopsumma sastāda 6,97 milj. EUR, t.sk. pārskata gadā faktiskais apgūtais finansējums – 1,67 milj. EUR.
	N.p.k.
	Sadarbības
 Iestāde / Finansētājs
	Projektu izdevumi 2025. gadā (t.sk. publiskais un privātais finansējums)
	Projekta nosaukums
	Sasaiste ar attīstības programmu 2019.-2025.gadam

	1.
	VIF/EKII
	69911,07
	Viedo apgaismojuma tehnoloģiju uzstādīšana Līvānu novadā, EKII-7/28 pabeigts 2025. gadā
	Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)

	2.
	LAD/ Valsts zivju fonds
	4410,00
	Aprīkojuma iegāde zivju resursu kontroles un aizsardzības pasākumu nodrošināšanai Līvānu novada ūdenstilpēs 2025.gadā (25- 00-S0ZF03- 000027) pabeigts 2025. gadā
	Rīcības virziens 2.3. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša dabas vide), uzdevums 2.3.2. (Nodrošināt vides kvalitātes saglabāšanu, dabas resursu uzlabošanu un vides risku mazināšanu Līvānu novada teritorijā)

	3.
	VARAM mērķdotācijas projekts
	18465,87
	Valsts un pašvaldības vienoto klientu apkalpošanas centru izveide Līvānu novada Turku pagastā un Sutru pagastā pabeigts 2025. gadā
	Rīcības virziens 2.6. („Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša pārvaldības vide”), uzdevums 2.6.1. („Uzlabot un pilnveidot valsts un pašvaldības sniegto pakalpojumu klāstu Līvānu novadā”)

	4.
	CFLA/ ERAF
	30182,24
	Gājēju infrastruktūras attīstība Līvānu pilsētā drošības nodrošināšanai (Nr. 5.1.1.3/1/23/A/ 050) realizācijā
	Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)

	5.
	CFLA /ERAF
	174540,16
	Rudzātu parka teritorijas labiekārtošana Rudzātu pagastā, Līvānu novadā (Nr. 5.1.1.3/1/23/A/ 048) realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.4. (Nodrošināt kultūras pakalpojumu pieejamību un dažādošanu, rekreācijas teritoriju izveidi un labiekārtošanu Līvānu novadā saturīga brīvā laika pavadīšanai)

	6.
	CFLA / ERAF
	274147,86
	Mājokļu atjaunošana sociāli ekonomiskās integrācijas nodrošināšanai Līvānu pilsētā (Nr. 4.3.1.3/1/24/A/ 015) realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.1. (Uzlabot Līvānu novada iedzīvotāju dzīvojamā fonda kvalitāti un pieejamību)

	7.
	CFLA /AF
	26787,54
	Atbalsta pasākumu cilvēkiem ar invaliditāti mājokļu vides pieejamības nodrošināšana Līvānu novadā (Nr. 3.1.2.1.i.0/2/24/ I/CFLA/017) realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.1. (Uzlabot Līvānu novada iedzīvotāju dzīvojamā fonda kvalitāti un pieejamību)

	8.
	CFLA / ERAF
	154020,95
	Infrastruktūras un mācību vides pilnveide efektīvas, kvalitatīvas un mūsdienīgas izglītības īstenošanai Rudzātu speciālā skolā (Lūzenieku pamatskola ar 01.09.2024.) Līvānu novadā. (Nr. 4.2.1.3/1/24/I/0 12) realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.3. (Nodrošināt izglītības pakalpojumu kvalitāti un pieejamību Līvānu novadā)

	9.
	CFLA / ERAF
	0,00
	Daugavas krasta sakopšana un stiprināšana veicinot pielāgošanos klimata pārmaiņām Līvānu novadā (Nr. 2.1.3.1/1/24/A/ 002) realizācijā
	Rīcības virziens 2.3. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša dabas vide), uzdevums 2.3.2. (Plūdu risku novēršana Dubnas un Daugavas upju baseinos)

	10.
	CFLA / ERAF
	507756,49
	Līvānu novada publiskās infrastruktūras kvalitātes uzlabošana uzņēmējdarbības attīstības veicināšanai (Nr. 5.1.1.1/2/25/A/ 023) realizācijā
	Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)

	11.
	CFLA / ERAF
	15340,66
	Veselības veicināšanas un slimību profilakses pasākumu īstenošana vietējai sabiedrībai Preiļu un Līvānu novados (Nr. 4.1.2.2/1/24/I/0 16) realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga sociālā vide), uzdevums 2.2.2. (Nodrošināt veselības aprūpes un sociālo pakalpojumu pieejamību un attīstību Līvānu novadā)

	12.
	Interreg
LAT-LIT
	165268,37
	“Mobilā multifunkcionāla pakalpojuma punkta izveide"; "Mobile multiservice concept development for socially vulnerable groups in Livani and Mažeikiai" LL-00088 realizācijā
	Rīcības virziens 2.6. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša pārvaldības vide), uzdevums 2.6.1. (Uzlabot un pilnveidot valsts un pašvaldības sniegto pakalpojumu klāstu Līvānu novadā)

	13.
	Interreg
LAT-LIT
	0,00
	“Cilvēku savstarpējās sadarbības atdzīvināšana, iesaistot jauniešus lietuviešu un latviešu tradicionālās kultūras aktivitātēs” (CultureLINK) LL-00210 realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.4. (Nodrošināt kultūras pakalpojumu pieejamību un dažādošanu, rekreācijas teritoriju izveidi un labiekārtošanu Līvānu novadā saturīga brīvā laika pavadīšanai)

	14.
	Interreg
LAT-LIT
	10600,00
	Projekts LL00303 “Robotikas un dronu konstruēšanas un pilotēšanas kompetenču kā sociālās iekļaušanas metodes attīstība Latgales, Visaginas un Ignalinas pārrobežu reģionos” – Līvānu 1. vidusskola, BJC realizācijā
	Rīcības virziens 1.2. (Skolas vecumā (7-18 gadi) tiek saglabātas un attīstītas pamata dzīves prasmes, individualitāte, lokālpatriotisms, biznesa pamatzināšanas, personīgā iniciatīva, atbildība un interese par dabas zinātnēm), uzdevums 1.2.2. (Nodrošināt kompetenču izglītības aktivitātes praktisko iemaņu un radošās kapacitātes attīstībai novada izglītības iestāžu izglītojamajiem)

	15.
	LAD / LEADER
	0,00
	Līvānu stikla gars (Nr.25-03- CL17- C0LA19.2205- 000004) realizācijā
	Rīcības virziens 2.1. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša ekonomiskā vide), uzdevums 2.1.1. (Uzlabot uzņēmējdarbības nodrošinošu un atbalstošu institūciju darbības kvalitāti un pakalpojumu attīstību)


	16.
	LAD / LEADER
	0,00
	Bērnu rotaļu aktivitāšu laukuma izveide, aprīkojuma piegāde un uzstādīšana (Nr.25-03-CL17- C0LA19.2203- 000002) realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.1. (Uzlabot Līvānu novada iedzīvotāju dzīvojamā fonda kvalitāti un pieejamību)


	17.
	VK aizņēmums
	76641,46
	Līvānu vidusskolas garderobju telpas atjaunošana realizācijā
	Rīcības virziens 2.2. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša sociālā vide), uzdevums 2.2.3. (Nodrošināt izglītības pakalpojumu kvalitāti un pieejamību Līvānu novadā)


	18.
	VK aizņēmums
	102017,02
	Videonovērošan as sistēmu iekārtu un palīgmateriālu iegāde un uzstādīšana Līvānu novadā un aprīkojuma iegāde Līvānu novada pašvaldības policijas vajadzībām realizācijā
	Rīcības virziens 2.1. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša ekonomiskā vide), uzdevums 2.1.4. (Organizēt pasākumu kompleksu ekonomiski aktīvu teritoriju attīstībai)

	19.
	Pašvaldības līdzekļi
	38210,65
	Ielu apgaismojuma izbūve Līvānu, Robežu un Ausekļa ielās, Līvānos, Līvānu novadā realizācijā
	Rīcības virziens 2.4. (Vietējiem iedzīvotājiem, esošajiem un potenciālajiem uzņēmējiem un investoriem tiek nodrošināta pievilcīga un viņu vajadzībām atbilstoša tehniskā infrastruktūra), uzdevums 2.4.1. (Nodrošināt pašvaldības autoceļu un ielu infrastruktūras atjaunošanu un kvalitātes uzlabošanu)



Papildus projektu ieviešanai 2025.gadā norisinājās arī darbs pie jaunu projektu ieceru apzināšanas, to tehniskās dokumentācijas izstrādes, lai nodrošinātu projektiem augstas gatavības stadiju, un projektu pieteikumu sagatavošanas to iesniegšanai finansējuma piesaistīšanai 2026.gadā.
2025.gadā sagatavots, iesniegts un 2026.gadā atrodas izvērtēšanā:   Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa "Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos" 6.1.1.1. pasākums "Atteikšanās no kūdras izmantošanas enerģētikā" otrā projektu iesniegumu atlases kārta – projekts “Atteikšanās no kūdras izmantošanas enerģētikā Līvānu novadā” (iesniegts 2025.gadā 23. septembrī). 
2025.gadā Līvānu novada pašvaldība turpinājusi dalību: 
· Latgales plānošanas reģiona projektā “Europe Direct Dienvidlatgale” (ieviešanu koordinē LPR, un projekta pasākumos tiks attīstītas tādas prasmes kā: kompleksa problēmu risināšana, kritiskā domāšana, sadarbība ar citiem, emocionālā inteliģence, kognitīvā fleksibilitāte, spēja pielāgoties, zināšanu pielietošana dzīvē);
· Nacionālajā veselīgo pašvaldību tīklā, kurā mērķis ir sekmēt labās prakses piemēru, pieredzes un ideju apmaiņu starp pašvaldībām, atbalstīt pašvaldības un sniegt tām metodoloģisku atbalstu dažādu sabiedrības veselības un veselības veicināšanas jautājumu risināšanā lokālā līmenī un paaugstināt pašvaldību darbinieku izglītotību sabiedrības veselības un veselības veicināšanas jautājumos, tādējādi atbalstot veselības, labklājības un vienlīdzīgu iespēju attīstību reģionālajā līmenī.
 2025.gadā tika noorganizēts Mazo grantu konkurss iedzīvotājiem, veikta vērtēšana, līgumu slēgšana un projektu īstenošanas pārraudzība, rēķinu, atskaišu saskaņošana. Pārskata periodā saņemti 11 projektu pieteikumi. Lēmumu par finansējuma piešķiršanu 50 procentus noteica konkursa izvērtēšanas komisijas balsojums un 50 procentus – iedzīvotāju balsojums. Iedzīvotāji, biedrības un iniciatīvas grupas bija aktīvas – par projektiem kopumā nobalsoja 768 personas. Finansējums par kopējo summu 6000 EUR piešķirts sešiem projektiem:
· Iedzīvotāju iniciatīvas grupa "Skolas vecāku padome", projekts “Brīvdabas klase Laimiņas skolā (pirmā kārta)". Piešķirtais finansējums 684,37 EUR. Projekta ietvaros uzsākts darbs pie brīvdabas klases izbūves – tika izbūvēta koka grīda 40m2 platībā;
· Biedrība "POMORJE", projekts "Vecticībnieku klostera veca jumta seguma nomaiņa Līvānu novada, Rudzātu pagasta, Mālkalnā". Piešķirtais finansējums 1500,00 EUR. Projekta ietvaros tika veikta vecā jumta seguma demontāža un jauna seguma ieklāšana; 
·  Iedzīvotāju iniciatīvas grupa "Mēs - Rožupes kopienai", projekts "Āra estrādes grīdas atjaunošana". Piešķirtais finansējums 1500,00 EUR. Projekta ietvaros tika sakopta teritorija pie Rožupes pamatskolas, atjaunota āra estrādes grīda;
· Iedzīvotāju iniciatīvas grupa "Radām paši", projekts “Tiekamies pie ugunskura”. Piešķirtais finansējums 636,00 EUR. Projekta ietvaros tika iegādāta pārvietojama ugunskura vieta ar nepieciešamo aprīkojumu, noorganizētas divas siera siešanas un zupas vārīšanas uz ugunskura meistarklases ģimenēm ar bērniem;
·  Iedzīvotāju iniciatīvas grupa "Bibliotekāri vietējai kopienai", projekts “Dzīvais dzejas un mākslas laiks”. Piešķirtais finansējums 1100,00 EUR. Projekta ietvaros tika īstenota jauno dzejnieču D. Dudarjonokas un R. Svikles - Popovas, dzejnieka G. Raca un mūziķa E. Strazdiņa uzstāšanās ar dzejas lasījumiem un muzicēšanu, LNCB direktores un gleznotājas B. Āriņas meistarklase gleznošanā un Līvānu mūzikas un mākslas skolas audzēkņu un pasniedzējas I.Butleres nodarbība;
· Iedzīvotāju iniciatīvas grupa "Bioķīmiķis - atkal cīņā", projekts "Kustībā un darbībā dzīvotprieks". Piešķirtais finansējums 579,63 EUR. Projekta ietvaros tika labiekārtota dārzu kooperatīva "Bioķīmiķis" koplietošanas teritorija. 
Notika ikgadējais Viduslatgales pārnovadu fonda sadarbībā ar Preiļu novada un Līvānu novada pašvaldībām Mazo grantu projektu konkurss „Iedzīvotāji veido savu vidi – 2025” ar mērķi atbalstīt radošus un inovatīvus vietējo iniciatīvas grupu un sabiedrisku organizāciju projektus. Līvānu novada atbalstīti 7 projekti par kopējo grantu summu 4899,67 EUR:
· Rožupes pamatskolas izglītojamo vecāku padome, projekts “Šķēršļu joslas atjaunošana”. Piešķirtais finansējums 699,67 EUR;
· Biedrība “Sarkanais Akmens”, projekts “Radi. Izzini. Iedvesmojies Līvānos”. Piešķirtais finansējums 700,00 EUR;
·  Iedzīvotāju iniciatīvas grupa “Bērni-sabiedrības nākotne”, projekts “Augsto dobju izveide Līvānu pirmskolas izglītības iestādē “Rūķīši” Rīgas ielā 13”. Piešķirtais finansējums 700,00 EUR;
· Iedzīvotāju iniciatīvas grupa “Mēs - jersikieši”, projekts “Sporta dienas Jersikā “Sporto liels un sporto mazs””. Piešķirtais finansējums 700,00 EUR. 
· Biedrība “Baltā māja”, projekts “Svētki mums-dāvanas jums”. Piešķirtais finansējums 700,00 EUR. 6. Iedzīvotāju iniciatīvas grupa “Mēs varam - mēs darām!”, projekts “Klase zem debesīm”. Piešķirtais finansējums 700,00 EUR.
· Iedzīvotāju iniciatīvas grupa “MUD LAB”, projekts “Fiziska robeža”. Piešķirtais finansējums 700,00 EUR. 
Līvānu novada pašvaldības rīkotais uzņēmējdarbības atbalsta konkurss „Līvānu novads VAR 2025”.  Pašvaldība šo projektu konkursu rīko katru gadu ar mērķi sniegt pašvaldības finansiālu atbalstu Līvānu novadā reģistrēto mazo un vidējo komercsabiedrību, saimnieciskās darbības veicēju projektiem, kas saistīti ar uzņēmējdarbības attīstību, produkcijas un pakalpojumu klāsta pilnveidošanu un jaunu darba vietu veidošanos Līvānu novadā. 2025.gada konkursam tika iesniegti 15 projekta pieteikumi. Izvērtējot pieteikumus atbilstoši nolikuma prasībām, pašvaldības līdzfinansējums par kopējo summu 6000 EUR tika piešķirts 5 projektiem:
· SIA “Revima” – 2000,00 EUR burku vāciņu aizskrūvēšanas iekārtas iegādei; 
· Artim Ojāram Skrūzmanim (SDV) – 2000,00 EUR digitālās apskaņošanas pults iegādei tehniskās kapacitātes stiprināšanai; 
· Marikai Kirillovai (SDV) – 1397,79 EUR apkures katla iegādei viesu mājām “Saulpurenes”; 
· Lienai Brūverei (SDV) – 183,98 EUR urbšanas darbgalda iegādei rotu un aksesuāru radīšanai; 
· Evitai Jagžai (SDV) – 418,23 EUR putekļu savācēja iegādei skaistumkopšanas pakalpojuma kvalitātes uzlabošanai.



Secinājumi

Līvānu novada pašvaldības integrētās attīstības programmas 2019.–2025.gadam īstenošana 2025.gadā kopumā noritējusi atbilstoši noteiktajām vidēja termiņa prioritātēm un rīcības virzieniem. Pārskata periodā pašvaldība turpināja īstenot pasākumus, kas vērsti uz dzīves vides kvalitātes uzlabošanu, tehniskās un sociālās infrastruktūras attīstību, izglītības un pašvaldības pakalpojumu pieejamības pilnveidi, uzņēmējdarbības veicināšanu, sabiedrības līdzdalības stiprināšanu un vides kvalitātes saglabāšanu.
Vienlaikus 2025.gada dati apliecina, ka Līvānu novada attīstību joprojām būtiski ietekmē demogrāfiskie izaicinājumi. Iedzīvotāju skaits novadā turpina samazināties, un 2026.gada sākumā tas bija 10517 iedzīvotāji, kas ir par 221 iedzīvotāju mazāk nekā iepriekšējā gada sākumā. Saglabājas arī negatīvs dabiskais pieaugums, jo 2025.gadā dzimušo skaits bija ievērojami mazāks nekā mirušo skaits. Šī tendence norāda uz nepieciešamību arī turpmāk mērķtiecīgi īstenot pasākumus ģimeņu atbalstam, dzīvesvietas pieejamības uzlabošanai, jaunu cilvēku piesaistei un kvalitatīvas dzīves vides nodrošināšanai visā novada teritorijā.
Novadā saglabājas sabiedrības novecošanās tendence un salīdzinoši augsta demogrāfiskā slodze. Liels iedzīvotāju īpatsvars ir pēc darbspējas vecuma, savukārt bērnu un jauniešu īpatsvars ir salīdzinoši zemāks. Tas rada papildu slodzi sociālās palīdzības, veselības aprūpes, mobilitātes un citu iedzīvotājiem būtisku pakalpojumu nodrošināšanā. Līdz ar to nākamajā plānošanas periodā īpaša uzmanība jāpievērš pakalpojumu pieejamībai senioriem, personām ar invaliditāti, ģimenēm ar bērniem un sociāli mazāk aizsargātām iedzīvotāju grupām.
Migrācijas saldo 2025.gadā Līvānu novadā saglabājās negatīvs, tomēr tas bija mazāk izteikts nekā vairākos iepriekšējos gados. Tas liecina, ka, lai gan iedzīvotāju aizplūšana turpinās, tās apmērs ir samazinājies. Vienlaikus dati apliecina, ka no novada izbrauc arī jauni un darbspējas vecuma iedzīvotāji, tāpēc būtiski ir turpināt darbu pie nodarbinātības iespēju, uzņēmējdarbības vides, mājokļu pieejamības un kvalitatīvu publisko pakalpojumu attīstības.
Nodarbinātības jomā Līvānu novada rādītāji vērtējami pozitīvi Latgales reģiona kontekstā. 2025.gada beigās bezdarba līmenis Līvānu novadā bija zemāks nekā Latgales statistiskajā reģionā kopumā. Tas liecina par salīdzinoši stabilu nodarbinātības situāciju novadā. Vienlaikus joprojām nepieciešams pievērst uzmanību ilgstošajiem bezdarbniekiem, jauniešiem, personām ar invaliditāti un pirmspensijas vecuma iedzīvotājiem, veicinot viņu iesaisti darba tirgū, prasmju pilnveidi un pārkvalifikācijas iespējas.
Uzņēmējdarbības vide Līvānu novadā saglabājas aktīva. 2025.gadā novadā darbojās 811 aktīvas juridiskās personas, tostarp sabiedrības ar ierobežotu atbildību, zemnieku saimniecības, individuālie komersanti un citi saimnieciskās darbības veicēji. Pašvaldības īstenotie uzņēmējdarbības atbalsta pasākumi, tostarp konkurss “Līvānu novads VAR 2025”, apliecina vietējo uzņēmēju interesi par pakalpojumu attīstību, tehniskās kapacitātes stiprināšanu un jaunu risinājumu ieviešanu. Šāda atbalsta turpināšana ir būtiska novada ekonomiskās aktivitātes veicināšanai.
Pašvaldības finanšu rādītāji 2025.gadā uzrāda pozitīvu dinamiku. Līvānu novada pašvaldības pamatbudžeta ieņēmumi salīdzinājumā ar 2024.gadu palielinājās, ko veicināja gan nodokļu ieņēmumu, īpaši iedzīvotāju ienākuma nodokļa, pieaugums, gan transfertu ieņēmumu palielinājums. Būtisku daļu no ieņēmumu pieauguma veidoja Eiropas Savienības fondu un citu ārvalstu finanšu instrumentu līdzfinansētu projektu īstenošana. Tas apliecina pašvaldības spēju piesaistīt ārējo finansējumu un izmantot to novada attīstības vajadzībām.
2025.gadā Līvānu novada pašvaldība turpināja aktīvi īstenot investīciju projektus dažādās jomās. Pārskata gada beigās realizācijā atradās 19 projekti, tostarp trīs projekti tika pabeigti 2025.gadā. Projekti tika īstenoti tehniskās infrastruktūras, izglītības, sociālās vides, vides aizsardzības, pārvaldības, kultūras, uzņēmējdarbības un sabiedriskās drošības jomās. Tas apliecina, ka attīstības programmas rīcības virzieni tika īstenoti kompleksi, aptverot gan iedzīvotāju ikdienas vajadzības, gan ilgtermiņa novada attīstības priekšnoteikumus.
Nozīmīga loma 2025.gadā bija arī sabiedrības līdzdalības veicināšanai. Pašvaldība turpināja organizēt mazo grantu konkursus, kuros iedzīvotāji, biedrības un iniciatīvas grupas īstenoja vietējai kopienai nozīmīgus projektus. Šie projekti veicināja publiskās ārtelpas sakārtošanu, kultūras un izglītojošu aktivitāšu īstenošanu, kopienu sadarbību un vietējās iniciatīvas stiprināšanu. Iedzīvotāju aktivitāte projektu iesniegšanā un balsošanā liecina par sabiedrības vēlmi iesaistīties novada attīstībā.
Iedzīvotāju aptaujas rezultāti liecina, ka lielākā daļa respondentu ir apmierināti ar Līvānu novada domes pakalpojumu klāstu un dzīvi novadā. Tomēr daļa respondentu norādīja arī uz neapmierinātību, kas apliecina nepieciešamību turpināt uzlabot pašvaldības pakalpojumu kvalitāti, komunikāciju ar iedzīvotājiem un iedzīvotāju iesaisti lēmumu pieņemšanas procesos. Regulāra sabiedrības viedokļa noskaidrošana ir būtiska, lai pašvaldības rīcība atbilstu iedzīvotāju vajadzībām un novada attīstības prioritātēm.
Kopumā 2025.gadā Līvānu novada pašvaldība ir turpinājusi mērķtiecīgu darbu pie attīstības programmas īstenošanas, piesaistot finansējumu, īstenojot investīciju projektus, atbalstot uzņēmējdarbību un vietējās kopienas, kā arī pilnveidojot publiskos pakalpojumus. Vienlaikus galvenie izaicinājumi turpmākajā periodā ir saistīti ar iedzīvotāju skaita samazināšanos, sabiedrības novecošanos, darbspējas vecuma iedzīvotāju noturēšanu, pakalpojumu pieejamības nodrošināšanu un ekonomiskās aktivitātes stiprināšanu. Šie jautājumi ir īpaši nozīmīgi, uzsākot Līvānu novada attīstības programmas 2026.–2032. gadam īstenošanu.



PRIEKŠLIKUMI

Ņemot vērā Līvānu novada demogrāfiskās tendences, turpmākajā periodā nepieciešams īpašu uzmanību pievērst iedzīvotāju skaita samazināšanās mazināšanai un darbspējas vecuma iedzīvotāju noturēšanai novadā. Pašvaldībai sadarbībā ar valsts institūcijām, uzņēmējiem un vietējām kopienām jāturpina īstenot pasākumus, kas veicina ģimenēm draudzīgu vidi, mājokļu pieejamību, kvalitatīvu izglītības, kultūras, sporta un brīvā laika pavadīšanas pakalpojumu nodrošināšanu, kā arī jaunu cilvēku piesaisti dzīvei un darbam Līvānu novadā.
Lai mazinātu sabiedrības novecošanās radītos izaicinājumus, nepieciešams turpināt pilnveidot sociālo un veselības aprūpes pakalpojumu pieejamību, īpaši senioriem, personām ar invaliditāti un sociāli mazāk aizsargātām iedzīvotāju grupām. Būtiski ir attīstīt mobilos un kopienā balstītos pakalpojumus, uzlabot vides pieejamību pašvaldības infrastruktūrā un dzīvojamajā fondā, kā arī veicināt iedzīvotāju iespējas pēc iespējas ilgāk saglabāt patstāvīgu un aktīvu dzīvesveidu.
Ņemot vērā negatīvo migrācijas saldo, pašvaldībai jāturpina darbs pie dzīves vides kvalitātes paaugstināšanas gan Līvānu pilsētā, gan pagastu teritorijās. Īpaša uzmanība pievēršama ceļu un ielu infrastruktūras sakārtošanai, publiskās ārtelpas labiekārtošanai, drošības uzlabošanai, apgaismojuma izbūvei, rekreācijas teritoriju attīstībai un kvalitatīvu komunālo pakalpojumu nodrošināšanai. Sakārtota un droša dzīves vide ir viens no būtiskiem priekšnoteikumiem iedzīvotāju piesaistei un noturēšanai novadā.
Uzņēmējdarbības attīstības veicināšanai nepieciešams turpināt pašvaldības atbalsta pasākumus mazajiem un vidējiem uzņēmējiem, saimnieciskās darbības veicējiem un potenciālajiem uzņēmējdarbības uzsācējiem. Ieteicams turpināt un pilnveidot konkursu “Līvānu novads VAR”, nodrošinot atbalstu jaunu pakalpojumu un produktu attīstībai, tehniskās kapacitātes stiprināšanai, darba vietu radīšanai un vietējo uzņēmēju konkurētspējas paaugstināšanai. Vienlaikus nepieciešams veicināt uzņēmējdarbībai nepieciešamās infrastruktūras attīstību un uzņēmēju iesaisti pašvaldības attīstības plānošanā.
Pašvaldībai arī turpmāk aktīvi jāpiesaista Eiropas Savienības fondu, valsts budžeta programmu un citu finanšu instrumentu finansējums. Īpaša uzmanība pievēršama augstas gatavības projektu sagatavošanai, tehniskās dokumentācijas izstrādei un investīciju projektu plānošanai atbilstoši Līvānu novada attīstības programmas 2026.–2032. gadam prioritātēm. Ārējā finansējuma piesaiste ir būtisks priekšnoteikums infrastruktūras, pakalpojumu un uzņēmējdarbības vides turpmākai attīstībai.
Izglītības jomā nepieciešams turpināt mācību vides modernizāciju, izglītības pakalpojumu kvalitātes un pieejamības uzlabošanu, kā arī kompetenču izglītības, tehnoloģiju, robotikas, dabaszinātņu un praktisko prasmju attīstību. Jāveicina bērnu un jauniešu interese par vietējo kopienu, uzņēmējdarbību, inovācijām un dabaszinātnēm, tādējādi stiprinot jauniešu saikni ar Līvānu novadu un veicinot viņu vēlmi nākotnē dzīvot un strādāt novadā.
Vides un klimata pārmaiņu pielāgošanās jomā nepieciešams turpināt pasākumus dabas resursu saglabāšanai, publisko ūdenstilpju aizsardzībai, plūdu risku mazināšanai, Daugavas un Dubnas upju teritoriju sakārtošanai, energoefektivitātes paaugstināšanai un ilgtspējīgu tehnoloģiju ieviešanai. Pašvaldībai jāturpina īstenot projektus, kas samazina ietekmi uz vidi un vienlaikus uzlabo iedzīvotāju dzīves kvalitāti.
Sabiedrības līdzdalības veicināšanai nepieciešams turpināt atbalstīt iedzīvotāju iniciatīvas, biedrības un kopienu projektus, izmantojot mazo grantu konkursus un citus līdzdalības instrumentus. Šāda veida atbalsts stiprina vietējo piederības sajūtu, veicina iedzīvotāju iesaisti savas dzīves vides uzlabošanā un sekmē sadarbību starp pašvaldību un sabiedrību. Ieteicams arī turpmāk nodrošināt iedzīvotāju balsošanas iespējas un sabiedrības iesaisti projektu izvērtēšanā.
Lai uzlabotu pašvaldības darba kvalitāti un sabiedrības uzticēšanos, nepieciešams turpināt regulāri veikt iedzīvotāju un uzņēmēju aptaujas, analizēt to rezultātus un izmantot iegūto informāciju pašvaldības lēmumu pieņemšanā. Jāpilnveido komunikācija ar iedzīvotājiem, nodrošinot savlaicīgu, saprotamu un pieejamu informāciju par pašvaldības pakalpojumiem, projektiem, attīstības iecerēm un līdzdalības iespējām.
Uzsākot Līvānu novada attīstības programmas 2026.–2032. gadam īstenošanu, nepieciešams nodrošināt pēctecību starp iepriekšējā plānošanas periodā sasniegtajiem rezultātiem un jaunajiem attīstības mērķiem. Turpmākajā darbā īpaša uzmanība jāpievērš demogrāfisko izaicinājumu mazināšanai, ekonomiskās aktivitātes stiprināšanai, publisko pakalpojumu kvalitātes uzlabošanai, infrastruktūras attīstībai, vides ilgtspējai un sabiedrības līdzdalības veicināšanai.




Izmantotās informācijas avoti

1. Līvānu novada domes informatīvais izdevums “Līvānu novada vēstis” un mājas lapa www.livani.lv
2. Valsts iestāžu sniegtā informācija:
2.1.  Valsts reģionālās attīstības aģentūra;
2.2.  Pilsonības un migrācijas lietu pārvalde;
2.3.  Centrālā statistikas pārvalde;
2.4.  Valsts ieņēmumu dienests;
2.5.  Nodarbinātības valsts aģentūra;
2.6.  Reģionālās attīstības indikatoru modulis;
2.7.  Valsts policija;
2.8. Ceļu satiksmes drošības direkcija;
2.9. Valsts Meža dienesta Dienvidlatgales virsmežniecība.
3. Līvānu novada domes iestāžu sniegtā informācija:
3.1.  Līvānu novada centrālā bibliotēka un to filiāles;
3.2.  Līvānu bērnu un jauniešu centrs;
3.3.  Izglītības pārvalde;
3.4.  Līvānu novada kultūras, tūrisma un sporta pārvalde;
3.5.  Līvānu novada kultūras centrs un to filiāles;
3.6.  Pirmsskolas izglītības iestāde “Rūķīši”;
3.7.  Līvānu stikla un amatniecības centrs;
3.8.  Multifunkcionālais jaunatnes iniciatīvu centrs “Kvartāls”;
3.9.  Alternatīvas aprūpes pakalpojumu centrs “Rožlejas”;
3.10. Sociālais dienests;
3.11. Bāriņtiesa;
3.12. Līvānu novada pagastu apvienība.

4. Līvānu novada pašvaldības Centrālās pārvaldes nodaļu sniegtā informācija:
4.1.  Dzimtsarakstu nodaļa;
4.2.  Grāmatvedības nodaļa;
4.3.  Finanšu nodaļa;
4.4.  Juridiskā nodaļa;
4.5.  Saimnieciskā nodrošinājuma nodaļa;
4.6.  Sabiedrisko attiecību nodaļa;
4.7.  Nekustamo īpašumu un vides pārvaldības nodaļa;
4.8.  Informācijas tehnoloģiju nodaļa;
4.9.  Plānošanas un attīstības nodaļa;
4.10. Personāla vadības un administratīva nodaļa;
5. Līvānu novada domes kapitālsabiedrību sniegtā informācija:
5.1.  SIA “Līvānu slimnīca”
5.2.  SIA “Līvānu dzīvokļu un komunālā saimniecība”
5.3.  SIA “Līvānu siltums” .
6. Aptauja “Kā Jūs vērtējat Līvānu novada attīstības tendences”
Iedzīvotāju skaits Līvānu novada pagastos 

Jersikas pagasts	
42370	42736	43101	43466	43831	44197	44568	44927	45292	45658	46023	862	831	799	768	745	724	714	701	693	685	659	Rožupes pagasts	
42370	42736	43101	43466	43831	44197	44568	44927	45292	45658	46023	1337	1309	1263	1230	1211	1193	1146	1135	1113	1095	1055	Rudzātu pagasts	
42370	42736	43101	43466	43831	44197	44568	44927	45292	45658	46023	823	804	783	752	732	713	717	695	677	673	637	Sutru pagasts	
42370	42736	43101	43466	43831	44197	44568	44927	45292	45658	46023	607	577	551	528	517	499	492	468	464	440	426	Turku pagasts	
42370	42736	43101	43466	43831	44197	44568	44927	45292	45658	46023	922	890	858	833	809	784	760	763	734	692	679	


Demografiskā situācija Līvānu novadā

piedzima	
2015	2016	2017	2018	2019	2020	2021	2022	2023	2024	2025	96	77	87	90	72	76	95	84	59	61	65	nomira	
2015	2016	2017	2018	2019	2020	2021	2022	2023	2024	2025	185	165	196	186	168	190	198	162	174	158	162	noslēgto laulību skaits	
2015	2016	2017	2018	2019	2020	2021	2022	2023	2024	2025	69	65	46	44	46	51	47	40	42	48	52	


Demogrāfiskās slodzes līmenis Līvānu novadā salīdzinājumā ar Latgales reģionu

Latgales reģions	
2012	2013	2014	2015	2016	2017	2018	2019	2020	2021	2022	2023	2024	2025	577	586	600	610	620	601	614	625	634	606	612	620	624	590	Līvānu novads	
2012	2013	2014	2015	2016	2017	2018	2019	2020	2021	2022	2023	2024	2025	565	580	600	607	628	612	625	652	663	633	646	654	659	634	


Demografiskā slodze Līvānu novadā

Līdz darbspējas vecumam, skaits uz 1000 iedzīvotājiem	
2016	2017	2018	2019	2020	2021	2022	2023	2024	2025	230	229	230	232	234	228	233	235	224	219	Virs darbspējas vecumam, skaits uz 1000 iedzīvotājiem	
2016	2017	2018	2019	2020	2021	2022	2023	2024	2025	398	383	395	420	429	405	413	419	435	415	


Līvānu novada iedzīvotāju skaits vecuma grupās- 2025.gads

2025	
0-6 gadu vecumā	7-14 gadu vecumā	15-18 gadu vecumā	19-24 gadu vecumā	25-49 gsdu vecumā	50-61 gadu vecumā	62-74 gadu vecumā	75 gadu vecumā un vairāk	543	753	413	557	2810	1682	2048	1091	

Līvānu novadā aktīvo uzņēmēju skaits 2025.gadā 


 Sabiedrība ar ierobežotu atbildību 	   Individuālais komersants	 Ārvalsts komersanta filiāle	  Akciju sabiedrība 	 Zemnieku saimniecība	 Kooperatīvās sabiedrība	Individuālais uzņēmums 	373	58	1	1	309	11	58	

Līvānu novada iedzīvotāju iedzīvotāju ilgtermiņa migrācijas saldo


2016	2017	2018	2019	2020	2021	2022	2023	2024	2025	-191	-77	-106	-47	-91	26	56	-20	-31	-11	

Aptaujas respondentu skaits, kurus apmierina novada domes pakalpojumi un dzīve novadā

2025	
Apmierina	Neapmierina	Nav pieejams	Grūti pateikt vai arī nav sniegta atbilde	114	40	0	4	

Demografiskā situācija Līvānu novadā

piedzima	
2015	2016	2017	2018	2019	2020	2021	2022	2023	2024	2025	96	77	87	90	72	76	95	84	59	61	65	nomira	
2015	2016	2017	2018	2019	2020	2021	2022	2023	2024	2025	185	165	196	186	168	190	198	162	174	158	162	noslēgto laulību skaits	
2015	2016	2017	2018	2019	2020	2021	2022	2023	2024	2025	69	65	46	44	46	51	47	40	42	48	52	


Par iepriekšējo gadu pašvaldības saņemtais iedzīvotāju ienākuma nodoklis (IIN) EUR

IIN gadā	
2016	2017	2018	2019	2020	2021	2022	2023	2024	2025	4324439	4669638	4977472	5558853	5313794	5187661	5715350	6678122	7830672	8104474	IIN uz 1 iedzīvotāju	
2016	2017	2018	2019	2020	2021	2022	2023	2024	2025	339	360	460	513	452	456	507.80541981341628	618.11569788967051	729.24864965542929	770.60701721023111	



Iedzīvotāju skaits Līvānu novadā un pilsētā 

Līvānu novads	
46023	45658	45323	44927	44568	44197	43831	43466	43101	42736	42370	10517	10738	10804	11255	11366	11568	11762	11961	12193	12448	12759	Līvānu pilsēta	
46023	45658	45323	44927	44568	44197	43831	43466	43101	42736	42370	7061	7153	7300	7493	7537	7492	7129	7203	7291	7343	7500	

